ཕྱི་ཟླ་༡༠ཕྱི་ཚེས་༢༩ཉིན་གྱི་སྔ་དྲོར་བོད་མིའི་སྒྲིག་འཛུགས་འཕྲོད་བསྟེན་ལས་ཁུངས་ནས་དྷ་སའི་ཉེ་འགྲམ་དུ་ཆགས་པའི་བོད་མིའི་སྒྲིག་འཛུགས་བདེ་སྲུང་ལས་ཁུངས་ཀྱི་ཁྱབ་ཁོངས་འཛིན་སྐྱོང་སྦྱོང་བརྡར་དང་།བདེ་དོན་ཚོགས་པའི་ཐུ་མི་ཚོགས་ཁང་དུ།འཆར་ལོའི་སྨན་བཅོས་ལྟ་སྐྱོང་གོ་རྟོགས་སྤེལ་ཐབས་དང་ཚོགས་མི་ཐོ་འགོད་ཞུ་ཕྱོགས་ཀྱི་ཟབ་སྦྱོང་ཞིག་བསྐོང་ཚོགས་གནང་སོང་ཞིང་།ཟབ་སྦྱོང་དབུ་འབྱེད་ཀྱི་མཛད་སྒོའི་ཐོག་སྐུ་མགྲོན་གཙོ་བོ་བོད་མིའི་སྒྲིག་འཛུགས་ཀྱི་འཕྲོད་བསྟེན་བཀའ་བློན་ཆོས་སྐྱོང་དབང་ཕྱུག་དང་།འཕྲོད་བསྟེན་དྲུང་ཆེ་ཆུ་སྐྱ་སྦྲ་གཉིས་ཚེ་རྒྱལ།ཟུང་དྲུང་བྱམས་པ་ཕུན་ཚོགས།སྨན་བཅོས་ལྟ་སྐྱོང་ལས་གཞི་ཚན་པའི་འགན་འཛིན་མི་འགྱུར་གཡུ་སྒྲོན་བཅས་ཀྱིས་གཙོས་འབྲེལ་ཡོད་ལས་བྱེད་རྣམ་པ་དང་།ཟབ་ཁྲིད་པ་རྒྱ་གར་གྱི་ཆེད་ལས་མི་སྣ།ཕྱོགས་མཐའི་ས་གནས་ཁག་ནས་ཟབ་སྦྱོང་ལ་ཕེབས་པའི་ཚོགས་བཅར་བ་༣༣བཅས་འཛོམས་འདུག